**EURAN KANOOTTIKLUBI RY 5.5.2021**

**TURVALLISUUSOHJEET**

**ENNEN LÄHTÖÄ VESILLE**

* Tee merkintä vajakirjaan vesille lähtiessäsi ja sieltä palatessasi ja/tai ilmoita kotiväelle/läheiselle, minne aiot mennä melomaan
* Tutki ja seuraa säätiedotusta
* Pukeudu olosuhteiden mukaan ja varaa mukaan vaihtovaatteet vesitiiviisti pakattuna
* Pakkaa puhelin vesitiiviiseen pussiin ja pidä se saatavilla (kaulapussissa)
* säädä jalkatuet oikeaan kohtaan
* Ota kaveri mukaan – yksin meloessa on enemmän riskejä

**VESILLÄ**

* Käytä meloessa aina kelluntaliivejä ja tuulisella säällä aukkopeittoa (ota aina aukkopeite mukaan)
* Melo rantojen läheisyydessä
* Seuraa säätä
* Arvioi voimasi ja taitosi suhteessa säähän ja reittiin
* Vältä ja väistä muuta vesiliikennettä
* Vedä aukkopeite irti lenkistä, jos olet kaatumassa

**Kaatuessasi tulet ulos kajakista, käännä se oikein päin, laita mela kajakkiin ja ui kajakista kiinni pitäen lähimpään rantaan ja/tai huuda apua. Soita 112, jos olet vaarassa!**

**MELONTAA HYVÄSSÄ SEURASSA**

* Kehitä taitojasi liittymällä melontaseuraan ja käymällä peruskurssi aloitellessasi
* Käy järjestetyissä uima-allasharjoituksissa talvella
* hanki hyvää melontaseuraa

**Melontakurssilaisille ja ohjattuihin melontaretkiin osallistuville**

* Jotta melonta olisi turvallista ja hauskaa, on tärkeää, että noudatat retken ohjaajan ohjeita.
* Mikäli sinulla on melontaan (ja erityisesti tasapainoaistiin) vaikuttava sairaus kuten epilepsia, diabetes, migreeni tms. tai puutteellinen uimataito, ilmoita siitä melontaohjaajalle retkelle ilmoittautuessasi.
* Osallistujia ei ole vakuutettu Euran kanoottiklubi ry:n toimesta, joten huolehdi omasta vapaa-ajan tapaturmavakuutuksesta.

Lisätietoa turvallisuudesta:

<https://www.melontajasoutuliitto.fi/turvallisuus/>